Diari Oficial de la Generalitat Valenciana


Sumari del DOGV 4334, del 12-09-2002 (2002/9604)

Informació pública de l'alienació, per mitjà de segona subhasta pública, de dos parcel·les de titularitat municipal situades en la U.E A-3.
-------------------------------------------------------------------------------------------------------------------------------------------

### Dades del document

Número de DOGV
:   4334

Data del DOGV
:   12-09-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/9604


Data del document
:   03-09-2002

Organisme emissor
:   Ajuntament de Xilxes

Tipus de document
:   Anunci

Descriptors 

:   * Xilxes
    * contracte administratiu

Informació pública de l'alienació, per mitjà de segona subhasta pública, de dos parcel·les de titularitat municipal situades en la U.E A-3. [2002/M9604]
  
Pel Ple de l'Ajuntament, en sessió celebrada el dia 25 de juliol de 2002, ha sigut autoritzada l'alienació, per mitjà de segona subhasta pública de dos parcel·les de titularitat municipal situades en la U.E A-3, d'acord amb el mateix contingut del plec de clàusules administratives, aprovat per mitjà d'acord plenari del passat dia 30 de maig de 2002, prèvia revisió a la baixa del 10% del tipus de licitació i garanties, el qual s'exposa al públic per termini de huit dies comptats a partir del següent al de la inserció d'este anunci en el Butlletí Oficial de la Província de Castelló perquè puguen presentar-se reclamacions.
  
Simultàniament s'anuncia subhasta, si bé la licitació s'ajornarà, quan resulte necessari, en el cas que es formulen reclamacions contra el plec de condicions.
  
Plec de clàusules administratives per a l'alienació per mitjà de segona subhasta publica de dos parcel·les de titularitat municipal.
  
1. Objecte del contracte.
  
Constituïx l'objecte del contracte, la venda per mitjà de segona subhasta dels següents béns de propietat municipal.
  
A) Parcel·la núm. 2 de la unitat d'execució A-3.
  
Finca urbana, parcel·la edificable d'acord amb el planejament vigent, situada al terme de Xilxes U. E A-3, partida Plans. Té una superfície de 625,39 m2.
  
Afronta: nord, camí de Nules; sud, carrer en Projecte núm. 4; est, carrer en Projecte, núm. 5; i oest, carrer en Projecte, núm. 6.
  
Classificació: SU-2, eixample residencial, edificació tancada poble.
  
Coeficient d'edificabilitat: 4 m2 sostre/ m2 sòl
  
Ocupació màxima: 100% parcel·la neta.
  
Títol: pertany a l'Ajuntament de Xilxes en virtut d'adjudicació resultant de l'aprovació del projecte de reparcel·lació de la unitat d'execució A-3, de data 30 de desembre de 1998.
  
Es troba inscrita en el Llibre d'Inventari i Registre de Béns, rectificat a data 31 de desembre de 2000 i en el Registre de la Propietat de Nules, al Tom 1426, Llibre 76, foli 72, finca núm. 7013.
  
B) Parcel·la núm. 4A de la unitat d'execució A-3.
  
Finca urbana, parcel·la edificable d'acord amb el planejament vigent, situada al terme de Chilches U E A-3, partida Plans. Té una superfície de 2.166,76 m2.
  
Afronta: nord, carrer en Projecte, núm. 4; sud, carrer en Projecte núm. 5; est, María Manzano Miquel; i oest, germans Melchor Navarro.
  
Classificació: SU-2, eixample residencial, edificació tancada poble.
  
Coeficient d'edificabilitat: 4 m2 sostre/ m2 sòl
  
Ocupació màxima: 100% parcel·la neta.
  
Títol: pertany a l'Ajuntament de Xilxes en virtut d'adjudicació resultant de l'aprovació del projecte de reparcel·lació de la unitat d'execució A-3, de data 30 de desembre de 1998.
  
Es troba inscrita en el Llibre d'Inventari i Registre de Béns, rectificat a data 31 de desembre de 2000 i en el Registre de la Propietat de Nules, al Tom 1426, Llibre 76, foli 76, finca núm. 7015.
  
2. Tipus de licitació.
  
El tipus de licitació, que podrà ser millorat a l'alça, es fixa individualment per a cada una de les parcel·les objecte d'alienació, de la següent forma:
  
Parcel·la núm. 2 60.256,57 euros.
  
Parcel·la núm. 4A 235.768,16 euros.
  
3. Duració del contracte.
  
L'Ajuntament es compromet a traslladar la propietat i possessió del bé descrit, per mitjà de l'atorgament d'escriptura pública davant de notari, dins dels 15 dies següents al de la data d'adjudicació, amb plena aplicació del quadro general de drets i obligacions de la compravenda, segons els preceptes del Codi Civil.
  
4. Garanties provisional i definitiva.
  
Els licitadors hauran de constituir una fiança provisional i individual per cada una de les parcel·les a què es licite, equivalent/s al 2% del valor del bé (parcel·la núm. 2: 1.205,13 euros i parcel·la núm. 4A: 4.715,36 euros), i una definitiva equivalent al 4% de l'import d'adjudicació. Admetent-se la constitució en metàl·lic, o per mitjà d'aval prestat per bancs, caixes d'estalvis, cooperatives de crèdit, establiments financers de crèdit o societats de garantia recíproca autoritzats per a operar a Espanya.
  
5. Gastos.
  
El/els adjudicatari/s queda/n obligat/s al pagament dels anuncis i impostos que procedisquen, d'acord amb les disposicions legals vigents.
  
6. Condicions especials.
  
Les parcel·les es transmeten estant pendent de satisfer les corresponents quotes d'urbanització, per la qual cosa el/s adjudicatari/s quedarà/n obligat/s a fer front al pagament de les corresponents liquidacions provisionals i definitives que graven dites parcel·les amb destí al finançament de les obres urbanitzadores.
  
7. Proposicions i documentació complementària.
  
Les proposicions es presentaran en un sobre tancat en el que figurarà la inscripció Proposició per a prendre part en la subhasta, per procediment obert, per a l'alienació de la/es parcel·la/es núm .... (indicar els números d'identificació de cada una de les parcel·les per què es licita), convocada per l'Ajuntament de Xilxes.
  
Dins d'este sobre major es contindran un sobre A i, un o dos sobres B, en funció que es licite a una o a les dos parcel·les, que estaran tancats i amb la mateixa inscripció referida en l'apartat anterior i un subtítol.
  
El sobre A, que serà únic per cada licitador, se subtitularà Documentació acreditativa de la personalitat i característiques del contractista i garantia depositada. I contindrà els següents documents:
  
a) Document nacional d'identitat o fotocòpia compulsada.
  
b) Escriptura de poder, validada i legalitzada, si és procedent, si s'actua en representació d'una altra persona.
  
c) Escriptura de constitució de la societat mercantil inscrita en el Registre Mercantil, i número d'identificació fiscal, quan concórrega una societat d'esta naturalesa.
  
d) Declaració responsable davant de notari, autoritat judicial o administrativa de no estar sotmés a prohibicions de contractar, conforme als articles 15 a 20 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
La declaració responsable a què es referix el paràgraf anterior comprendrà expressament les circumstàncies de trobar-se al corrent del compliment de les obligacions tributàries i amb la Seguretat Social imposades per les disposicions vigents, sense perjuí que la justificació acreditativa de tal requisit haja d'exigir-se abans de l'adjudicació als qui resulten adjudicataris del contracte, a l'efecte de la qual se'ls concedirà un termini màxim de cinc dies hàbils.
  
e) El resguard/s acreditatiu/s de la/es garantia/es provisional/s.
  
f) Per a les empreses estrangeres, la declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de mode directe o indirecte pogueren sorgir del contracte, amb renúncia, si és procedent, al fur jurisdiccional estranger que poguera correspondre al licitador.
  
El sobre o sobres B, en funció de les parcel·les a què es licita, se subtitularà/n Oferta econòmica parcel·la núm. ... , amb el següent model:
  
(Nom) ...., amb domicili a ..., municipi .... CP ... i DNI núm. .... expedit en ... amb data ...., en nom propi (o en representació de ..... com acredite per ....) assabentat de la convocatòria de subhasta per procediment obert, anunciada en el Butlletí Oficial de la Província de Castelló núm. ..... de data .... prenc part en esta comprometent-me a adquirir el bé .... en el preu de ... (lletra i número) euros, d'acord amb el plec de clàusules administratives que accepte íntegrament, fent constar que mantinc l'oferta durant ... mesos i no estic sotmés a cap de les circumstàncies establides en l'article 20 de la Llei de Contractes de les Administracions Públiques.
  
8. Presentació de proposicions.
  
Els licitadors només podran presentar una proposició en la Secretaria de l'Ajuntament, en hores d'oficina durant el termini de 15 dies naturals, comptats des del següent al de la data de publicació de l'anunci en el Butlletí Oficial de la Província de Castelló.
  
9. Constitució de la mesa i obertura de pliques.
  
1. Tindrà lloc en el saló d'actes de l'Ajuntament a les 13.00 hores del tercer dia hàbil següent al dia en què acabe el termini assenyalat en la clàusula anterior.
  
2. La mesa de contractació estarà integrada del següent mode:
  
- L'alcalde Vicente Lapuerta Serra, com a president, o regidor en qui delegue.
  
- Dos vocals designats per l'Alcaldia.
  
- El secretari interventor de l'Ajuntament, com a vocal.
  
- Actuarà com a secretari un funcionari expressament designat a l'efecte.
  
3.Qualificats prèviament els documents presentats en temps i forma, la mesa procedirà en acte públic a l'obertura de les ofertes admeses i proposarà a l'òrgan de contractació que adjudique el contracte al postor que oferisca el preu més alt.
  
10. Adjudicació del contracte.
  
El ple adjudicarà el contracte dins del termini màxim de 20 dies a comptar des del següent al d'obertura, en acte públic, de les ofertes rebudes, sense que la proposta d'adjudicació que realitze la mesa cree cap dret en favor de l'empresari proposat, enfront de l'administració, mentre no se li haja adjudicat el contracte.
  
11. Règim jurídic.
  
El contracte que regula les presents clàusules té naturalesa privada i es regirà:
  
a) Quant a la seua preparació i adjudicació, pel present plec de clàusules administratives i en el no previst en elles regiran les normes de la Llei 7/1985, de 2 d'abril, Reguladora de les Bases de Règim Local, el Reglament de Béns de les Entitats Locals, de 13 de juny de 1986 i el Text Refós de la Llei Reguladora de Contractes de les Administracions Públiques, aprovat per Decret Legislatiu 2/2000, de 16 de juny.
  
b) Quant als seus efectes i extinció per les normes de dret privat.